L’Eliana acull els quarts de final de la Lliga Futbol Inclusiu Luanvi
06 de maig de 2024

El passat dissabte, 4 de maig, el Poliesportiu Municipal de l’Eliana va acollir els quarts de final de la fase d’or de la Lliga Futbol Inclusiu Luanvi (LFI Luanvi). Aquesta iniciativa té com a objectiu reunir en una mateixa competició futbolistes amb i sense diversitat funcional per a buscar la convivència mitjançant l’esport.

Durant la quarta jornada es van disputar vuit partits de les tres divisions que componen la LFI Luanvi. Els equips que van guanyar els encontres i que, per tant jugaran les semifinals de les seues respectives divisions són el ILUNION MLV A, Villarreal C.F. A, ILUNION Lavanderías, C.D. Onda, l’Esglai Ciutat de Xàtiva, Aderes Burjassot, Valencia C.F. D i el F. Espurna – Daimús C.F.

Els resultats de tots el partits es poden consultar a la pàgina web oficial de la LFI Luanvi.

L’alcalde, Salva Torrent, ha afirmat que “és una iniciativa molt bona perquè la gent sense i amb diversitat funcional puga socialitzar. L’Eliana s’està convertint en l’epicentre de l’esport en l’àmbit regional i nacional”.